  Виталий Пронин Усточиос видео-арт лэсьто. Туннэ 18.00 часын Ижысь «Лифт» юртын возьматозы видео-артъёс но перформансъёс. Соос кылдӥзы туэ Кияса ёросысь Уддядиын «ЖОН–ЖОН УДДЯДИ» этнофутуризмъя симпозиумын. Та фестивалез пӧртэм улосвылъёсысь но мукет шаеръёсысь этнофутуристъёс витьытэк возьмало, луоз. Уго Ижысь суредаськисьёслэн «Ижкар» огазеяськонзы арлы быдэ тол но, гужем но ортчытъя этнофутуристической симпозиумъёсты..Таяз радэ 2-тӥ-10-тӥ толшоре Кияса ёросысь Уддяди гуртын 5-тӥзэ люкаськизы видеоартэн тунсыкъяськись этнофутуристъёс. Удмуртиысь сяна, отчы пыриськизы Татарстанысь, Эстониысь, Венгриысь оглом 10 кузя усточиос. 9 нунал соос улӥзы удурт культурая центрын, калыкен кусып возьылӥзы, Уддядиысь бичам мадьёс, выжыкылъёс, йӧспӧртэм учыръёс вылын видеоос лэсьтылӥзы. Соосты ик адӟыны луоз туннэ Ижысь «Лифт» юртын.УД  Туспуктӥз Чудья Жени Теги: кытынкумар  